Page:Comical story of Thrummy Cap and the ghaist (1).pdf/9

9 Which was na fast but stood a jee, Whatever's there he thinks he'll see; So bauldly o'er the threshold ventures, And in within the door he enters. But, Reader, judge of the surprise, When there he saw, with wondering eyes, A spacious vault, weel stor'd wi' casks O reaming ale,—and some big flasks, An' stride legs owre a cask o' ale, He saw the likeness o' himsel, Just in the dress that he coost off, A Thrummy Cap and aiken staff; Gainmashes and the jocky coat: And in its hand the ghaist had got A big four lugged timber bicker, Fill'd to the brim wi' nappy liquor, Our hero at the spectre star'd, But neither daunted was nor fear'd; But to the ghaist straight up did step, An' says dear brother Thrummy Cap, The warst ye surely dinna drink— Syne took a jug, pou'd out the pail, And fill'd it up wi' the same ale Frae under where the spectre sat; And up the stair wi' it he gat: Took a gude drink, ga'e John anither, But never tald him o' his brither That he into the cellar saw, Mair then he'd naething seen ava. Right brown and nappy was the beer, Whar did ye get it John did spier: Says Thrummy, "Sure ye needna care,